
Výzva na predloženie ponuky 
(ďalej len „Výzva“)

zákazka  v rámci zriadeného  DNS  Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce.

Odkaz na DNS: https://josephine.proebiz.com/sk/tender/36815/summary


1.  Identifikácia verejného obstarávateľa
Názov: 		Marianum – Pohrebníctvo mesta Bratislavy 
Sídlo:			Šafárikovo námestie 3, 811 02 Bratislava
IČO: 			17330190
Kontaktná osoba:	Ing. Milan Hamala
E-mail: 		milan.hamala@marianum.sk
(vo@marianum.sk)
Telefón:		+421 905 212 445

2.  Všeobecná špecifikácia predmetu zákazky
Názov zákazky :   
„Odstránenie havarijného stavu zadného schodiska a zadného bočného schodiska v areáli NKP Slavín, Bratislava“

Odkaz na zákazku:     https://josephine.proebiz.com/sk/tender/82763/summary

CPV: 
Hlavný slovník:                     
45262600-7 - Rôzne špecializované remeselné stavebné práce

Dodatočný kód CPV:       
45233222-1 - Dláždiace práce                    
45454000-4 - Obnovovacie práce
90512000-9 - Služby na prepravu odpadu
90513000-6 - Služby na spracovanie a likvidáciu nie nebezpečného odpadu
60000000-8 - Dopravné služby (bez prepravy odpadu)  

Druh:				             práca, služba
Elektronická aukcia:		 Nie
Opis predmetu zákazky  : 
Predmetom zákazky je oprava zadného prístupu k pamätníku Slavín a bočného schodiska pri dolnej terase v areáli NKP Slavín - CINTORÍN S PAMÄTNÍKOM (č. ÚZPF 204/1-11), parc.č. 2925/1, k.ú. Staré Mesto, Bratislava 1.
Vplyvom dlhoročných posunov v podloží došlo k poškodeniu chodníkov, k nakloneniu kamenných stupňov a kamenného zábradlia schodísk.

Bližšia špecifikácia plnenia: 
Zadný prístup sa nachádza v severo-východnej časti areálu, vedie k pamätníku zo severnej strany z ulice Na Slavíne (v časti Havlíčkova ul.). Pozostáva zo sústavy kombinácie chodníkov s kamennou dlažbou a kamenných schodísk.
Predmetom zákazky je pri oprave zadného schodiska s chodníkmi: demontáž kamenných stupňov a ich očistenie, oprava bet´onového podkladu a narovnanie, spätné osadenie kamenných stupňov. Ďalej demontáž čadičových dlažobných kociek vybraných častí chodníkov (vrátane dažďových žľabov) a ich očistenie, oprava a vyrovnanie betónového podkladu, pričom najviac poškodené časti budú vysekané a následne realizovaný nový podklad z betónu, spätné osadenie dlažobných kociek podľa pôvodného vzoru.

Bočné schodisko je situované v južnej časti dolnej terasy a prepája dolnú a  hornú terasu pamätníka. Pozostáva z masívnych kamenných blokov zábradlia a kamenných stupňov.
Predmetom zákazky pri oprave bočného schodiska v južnej časti dolnej terasy je narovnanie masívneho kamenného zábradlia. Po rozobratí kamenných blokov schodiska bude vyhotovený nový základ a následne kamenné bloky budú nanovo osadené.

Oprava kamenných schodísk a chodníkov v pamiatkovo chránenom areáli má remeselný až umelecko-remeselný charakter a túto obnovu môžu realizovať iba osoby s príslušnou špecializáciou a praxou v oblasti kamenárskych prác. 
Realizácia opráv bude prebiehať pod dohľadom Krajského pamiatkového úradu v Bratislave


Preberanie a overovanie poskytovaných služieb, zodpovednosť za vady a zodpovednosť za škodu:
K zásadným etapám prác bude dodávateľ zvolávať kontrolné dni za účasti zástupcov správcu a KPÚ Bratislava. Účelom bude prezentácia dosiaľ realizovaných prác a ďalšieho zamýšľaného postupu. 
Dodávateľ zodpovedá za všetky vzniknuté škody (krádež, stratu, zničenie a za iné poškodenie predmetu), ktoré vznikli na diele alebo jeho časti, alebo na veciach a materiáloch potrebných na zhotovenie diela, počas doby dodávky, od protokolárneho prevzatia diela až po odovzdanie diela objednávateľovi. Ak dôjde k poškodeniu alebo znehodnoteniu predmetu, je zhotoviteľ povinný uhradiť škodu v rozsahu určenom a preukázanom objednávateľovi. Poškodený predmet ostáva majetkom objednávateľa. V prípade straty, zničenia alebo odcudzenia predmetu je zhotoviteľ povinný uhradiť vzniknutú škodu v plnej výške. 

Ťažiskové legislatívne, právne rámce
· Pamiatkový zákon a Vyhláška MK SR č. 253/2010 v znení vyhlášky č. 231/2014 Z. z.
· Zákon č. 200/1994 Z. z. o komore reštaurátorov a o výkone reštaurátorskej činnosti
· Všeobecne záväzného nariadenia hlavného mesta Slovenskej republiky Bratislavy č. 17/2012 z 13. decembra 2012
· Prevádzkový poriadok pohrebísk na území hlavného mesta Slovenskej republiky Bratislavy

 Termín dodania: najneskôr do 30. 11. 2026

3.  Predpokladaná hodnota zákazky
      129 750,00 EUR bez DPH  (vrátanie nákladov a dopravy)

4.  Rozdelenie zákazky na časti:  nie

5.  Miesto a čas plnenia predmetu zákazky:  
     Miesto:   Ul. Na Slavíne, Bratislava
     Čas:         do 30. 11. 2026


6.  Obhliadka:  
Obhliadka nie je povinná. V prípade záujmu je možná v mieste plnenia zákazky podľa telefonickej dohody s kontaktnou osobou.

Kontaktná osoba:  Peter Galvánek
+421 903 599 821, peter.galvánek@marianum.sk

7.  Typ zmluvného vzťahu:  Objednávka s VOP a OPP

8.  Hlavné podmienky financovania :
Predmet zákazky bude financovaný z rozpočtu Hl. Mesta Bratislava, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

9.  Podmienky účasti uchádzačov:     
Boli preukázané v rámci DNS.


10.  Komunikácia a vysvetľovania:
Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka  akejkoľvek komunikácie a podaní medzi verejným obstarávateľom a  záujemcami/uchádzačmi počas celého procesu verejného obstarávania. 
Každý hospodársky subjekt/záujemca má možnosť registrovať sa do systému JOSEPHINE. 

11.  Predkladanie ponúk:
Lehota:  19.10. 2026  do 10:00 hod.
Spôsob: prostredníctvom systému JOSEPHINE na adrese:
     https://josephine.proebiz.com/sk/tender/82763/summary

Ponuka  sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania. 
Len tým dodávateľom, ktorí boli zaregistrovaní v DNS, je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

12.  Obsah ponuky :
Ponuka musí obsahovať riadne vyplnené a podpísané:
a) Návrh na plnenie kritéria pre časť/ časti predmetu zákazky (podľa prílohy č.1) 
b) Doklady preukazujúce odbornú spôsobilosť, vzťah s prípadným subdodávateľom      a potvrdenie o poistení
Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.
c) Vyplnený dokument Osobitné podmienky plnenia (príloha č. 3.1.)

13.  Kritériá na vyhodnotenie ponúk:
Kritériom na vyhodnotenie ponúk je najnižšia celková cena v EUR bez DPH.
Celková  cena za predmet zákazky musí obsahovať  všetky náklady súvisiace s predmetom zákazky.  
V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

14.  Ďalšie informácie:
a) SW Josephine zostaví poradie ponúk uchádzačov na základe vyhodnotenia návrhov na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
b) Verejný obstarávateľ po vyhodnotení ponúk a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile, a to v súlade s § 55 ZVO.
c) Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný
d) Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.




Prílohy:
Príloha č. 1    -  Cenová ponuka ( vrátane prílohy 1.1. Výkaz Výmer)
Príloha č. 2    -  Fotodokumentácia
Príloha č. 3    -  Vzor objednávky s VOP a OPP
Príloha č. 3.1.-  Osobitné podmienky plnenia
Príloha č. 3.2.-  Všeobecné obchodné podmienky 

